- Sorteeri populaarsuse järgi
-
Praktiline loeng, mis sisaldab tehnikaid teadlikkuse, taotluse ja tahte avastamiseks ja kasutuselevõtuks igapäevases elus. Loeng annab inspireeriva ülevaate inimese kõrgest positsioonist kogu loodu suhtes ja jõududest, mis on inimesele tema tegelike eesmärkide elluviimiseks kaasa antud – teadlikkusest, taotlusest ja tahtest. Nende märkamatute kuid lõputu potentsiaaliga jõudude kasutuselevõtust algab inimese päris elu. Siit loengust leiad selge ülevaate jõududest, mis meid täna juhivad. Miks tahtejõud veab alt? Millest tekib motivatsioonikriis? Mis tekitab keskendumisraskust? Mis on ärkamine, valgustumine? Miks füüsiline maailm on tähtis ja miks põgenemine „vaimsesse“ ei ole lahendus? Loengu tagasiside: "Olin olnud ligi neli aastat depressioonis, millele lisandusid ärevushäired. Eluga hakkama saamine oli keeruline, kuna ma ei suutnud teha normaalselt tööd ega inimestega suhelda. Pigem lamasin liikumatult kodus ega tahtnud ärgata. Elurõõm oli täielikult kadunud. Ei aidanud erinevad naudingud, materiaalne küllus, kaunis keskkond ega teraapiad. Pidevad kannatused viisid enesetapumõteteni. Oma elu kõige raskemal perioodil sattusin selle loengu peale. Pealkiri kõnetas mind – pidevaid emotsionaalseid ja mentaalseid muutusi läbi elades ei saanud ma enam aru, kes ma olen ja mis minuga toimub. See loeng andis mulle võimaluse kogeda oma tegelikku Mina. Selles kogemuses olles sattusin hetkega välja kannatustest. Emotsioonid ja mõtted ei häirinud enam, kogesin meelerahu. Taipasin, et kannatused on minust väljaspool olevad iseseisvad nähtused, millele saan mõju avaldada. See andis mulle lootuse ja positiivsuse. Sain aru oma tegelikust potentsiaalist ja võimekusest ise oma elu paremaks muuta. Võin julgelt öelda, et see praktiline loeng päästis mu elu ning pani mind edasi õppima. Hetkel olen depressioonist ja ärevushäiretest tagasipöördumatult vabanenud." - Ahti, 27, arhitekt
-
Mõtete ja emotsioonide mõjust tervisele. Miks ravi alati ei mõju ja haigused korduvad. Mis põhjustab kroonilisi haigusi, vigastusi ja traumasid? Inimese keharakkudest, hormoonidest. Emotsioonide ja mõtete biokeemilisest mõjust inimese füüsilisele kehale. Emotsioonide ja mõtete eristamine füüsilisest kehast, enese määratlemine nende suhtes. Kuidas saada ja jääda terveks? Hirmu mõjust füüsilisele kehale. Usu olulisusest ravi mõjule. Vigastused ja traumad on a) välditavad b) paratamatud. Haiguste faktoritest:
- Planetaarsed mõjud
- Karma
- Needused
- Teadlikuse puudumine (traumade puhul).
-
Erinevad soovid, nende teadvustamine ja analüüs. Eluvajaduste ring ja sellest lähtumine. Kontroll, turvatunne ja heaolu. Mis toob sinu ellu rahulolu? On see reisimine, keelteoskus või teadmine oma eelnevatest eludest? Aga võib-olla materjaalne kindlustatus, hea tervis, lähedaste õnn? Või hoopis lihtsalt armastus? Millal meie rahulolu kaob? Aga kui ma üldse midagi ei taha, mida siis teha?Mida siis inimene ikkagi tegelikult tahab ja kuidas seda saavutada? Loeng sisaldab põhjalikku analüüsi teemal “Mida inimene tegelikult tahab ja vajab” pakkudes ka praktilist kaasatöötamise võimalust ja uut realistlikku lähtekohta oma probleemide teadvustamiseks ning positiivsete muutuste algatamiseks.
-
Kas oled kordagi vaevlenud unetuse käes ning otsinud meetodeid, kuidas magama jääda? See loeng on Sulle. Millistest etappidest koosneb magama jäämine? Miks tekib unetus? Millised on toimivad meetodid magama jäämiseks? Mis on jooganidra? Milliseid joogaharjutusi ei tohiks teha enne magama jäämist? Kas hingamise rütm mõjutab magama jäämist? Kas on mõistlik vähendada uneaega? Kuidas käsitletakse und joogas? Loeng annab 6 erinevat tehnikat magama jäämiseks. Proovi need läbi ning leia endale sobivaimad. Muuda magama jäämine lihtsaks ja mõnusaks! Tehnikate kasutamine ei eelda eelteadmisi joogast.
-
Vajad abi otsustamisel? Sellest loengust leiad häid nippe, kuidas ära tunda, mida saab ja mida on vaja muuta. Probleemsete olukordade lahendamise erinevad võimalused ning igale otsusele eelnevast küsimusest: „Mida ma tegelikult tahan?“Mis on „õiged“ otsused? Kuidas mõjutab valiku tegemist teadmatus? Võitja ja kaotaja suhte kujunemine. Aususe valikulisest kasutamisest. Automaatsete valikute ja teadvustatud valikute erinevus ning kahetsuse tulutus. Otsuseid saab teha emotsioonidest, mentaalsusest või teadlikkusest lähtuvalt. Sihi seadmine ja perspektiivi sõnastamine kui teejuht.
-
Antud loeng toob selgust ja õpetab, kuidas teadlikult enda probleemidele vaadata, neid lahendada ja seeläbi ennast aidata. Saad ka teada, kas teisi inimesi enda ümber on võimalik muuta. Siit leiad muutumise kuldreegli ja selle, mis takistab muutumist kõige rohkem. Loengus selgitatakse, millised on erinevad palve viisid. Mida paluda? Millal palve töötab? Kas paluda võib ka teiste eest? Loeng sisaldab - palve esitamise tehnikat Ingvar Villido juhendamisel ja seletust, milline on palve esitamise “tehnoloogia” ja nüansid. - mantra mõistet ja seletust, milleks mantraid kasutatakse.
-
* Elumuutja! loengud sisaldavad haruldaselt tõhusaid teadmisi ja tehnikaid, millega saab läbi viia põhjaliku ja kiire muutuse, mis võib mõjutada positiivselt tervet elu. Suhete katkestamise põhjused. Kiindumiste ülevaatamine ja katkestamine. Olulised asjad ja vaba aja puudus. Probleemid suhetega kodus, tööl või koolis. Iga päev puutume kokku erinevate inimestega. Vahel on nende seas neid, kellega me mingitel põhjustel ei klapi. Sageli mööduvad nad meie elust kiirelt, kuid kui meid seovad kohustused või muud tingimused, siis võime sattuda suhetesse, milles me ei tunne end hästi. Kas ja kuidas selliseid suhteid neutraalselt lõpetada? Suhted, kui midagi enamat. Arvame teadvat faktoreid, mis tekitavad inimestevahelisi suhteid ja pingeid. Uurides aga lähemalt inimest ja tema tegutsemismotiive võime avastada, et sarnaselt loodusele esineb ka inimeste maailmas lisaks pealtnähtavale ka silmale nähtamatuid sidemeid. Millist mõju omavad suhtemaailmale meie harjumused, reaktsioonid, unistused, mõtted ja emotsioonid? Loeng sisaldab ülevaadet katkestamist vajavatest suhetest, harjumustest ja sõltuvustest. Kiirelt ja efektiivselt elu muutvat tehnikat, mille abil on võimalik lõplikult vabaneda elus esinevatest ebameeldivatest või häirivatest suhetest ja sidemetest.
-
„Sul ei ole mingit põhjust olla süüdi,“ kinnitab Ingvar Villido veidi manitsevalt juhendatud loeng-praktikumis. Sa saad teada, mis on süütunne, kuhu see asetub reaalsuses. Saate teada mis on mõtted, mis meenutused, kuidas neid tavapäraselt kasutatakse. Loengust saate ka kaasa praktika, kuidas end tuua välja kannatustest tagasi reaalsesse maailma.
-
Enamikele inimestele on oluline olla iseseisev. Loeng annab praktilise kogemuse Kriya jooga 5 keha süsteemist, millel põhineb joogalik teadmine inimese tegelikust iseseisvusest. Selguvad sisemaailmas olevad takistused, mis ei võimalda olla iseseisvad. Kes on Inimene tegelikult? Kuidas toimub õppimine? Millest koosneb kogemus? Miks on stabiilsus oluline? Mis on kõikide hädade põhjus? Kust leida oma iseseisvus? Mis on Jooga? Praktilised kogemused, mis aitavad teadvustada oma erinevaid kehasid. Kasutades loengust saadud teadmist on igal inimesel võimalik luua stabiilne põhi oma iseseisvusele.
-
* Elumuutja! loengud sisaldavad haruldaselt tõhusaid teadmisi ja tehnikaid, millega saab läbi viia põhjaliku ja kiire muutuse, mis võib mõjutada positiivselt tervet elu. Erinevad kehakaalud, dieedid ja nooruspõlve käitumismustrid. Miks osad inimesed söövad kõike, mida soovivad ja püsivad saledatena, samas kui teistel on pidevalt probleeme kehakaalu tõusuga? Millised on organismi toimemehhanismid ja mis põhjusutab seda, et enamik tänapäevaseid dieete pikas perspektiivis ei toimi. Juttu on depressioonist, liigsöömisest, sõltuvustest ja teistest tervisehäiretest – kuidas need algavad ja mis neid põhjustab. Uuritakse nooruspõlves omandatud käitumismustreid ja nende mõju hilisemas eas. Loengust saad praktilised teadmised kehakaalu ja inimese isiksuse kujunemise kohta. Tehnika, mille abil on võimalik vabaneda negatiivsetest juurpõhjustest.*
-
Mida tähendab siin ja praegu – olla kohal ja panna tähele igat oma tegevust selle toimumise hetkel? Mis on oluline – kas teada, mida ma teen või tegevus ise? Kuidas kulgeb elu – kas kaasa haaratuna suurest voolust või õppida elu poolt pakutavast tegema valikuid, mis on vajalikud just sulle, et saavutada õnnelikkus.Hetkes olemine on oma tegevustest ja asjadest täpse ülevaate omamine ning selle juhtimine, see on oluline igale inimesele. Loengus tuleb juttu harjumuste muutmisest, mineviku mõjust olevikule, tuleviku ettekujutlemisest olevikus, hetke ja aja mõiste, tegevuste kui protsesside juhtimine jooksvalt, mis on teadlikkus ja kuidas seda kasutada. Iga inimene elab hetkes, hetkes on minevik, olevik ja tulevik ning meie valikud.
-
Esimese asjana seostub küllus rahaga - piisava tasuga tehtud töö eest, et saavutada murevaba olek, rahulolu, mõnu.... Külluse vastand on puudus. Või hoopis puuduse küllus? Kui lähemalt uurida, selgub, et pole puudust, on küllus, mille sisu ja kvaliteet on erinev sellest, mida sooviks. Kuidas lõpetada halva, negatiivse külluse edendamine ja vähehaaval kuid pidevalt vabastada oma sisemaailmas ala, kuhu heal küllusel oleks ruumi tulla? Loeng annab selleks lihtsa tehnika, mis võib olla esimeseks sammuks päris, piiranguteta külluse poole. Veel saab teada, kuidas suhtuda rahasse? Kuidas kasumit tekitada? Kuidas küsida tagasi võlgu?